《醉桃源 题画扇》
清代·李良年

寻春无力下阶迟。晚来如有思。何人曾谱踏青时。

张萱真画师。

纨百褶，锦千丝。东风著意吹。采香蝴蝶镇相随。这回犹未知。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。